ಬೆಟ್ಟದ ಹೂ ಟೈಂನಲ್ಲಿ ಎಸ್.ಪಿ.ಬಿ ಜೊತೆಗೆ ಹಾಡಿದ್ದೆ ಅವರು ಆದಷ್ಟು ಬೇಗ ಹುಷಾರಾಗಲಿ ಕೊರೊನಾದಿಂದ ಬಳಲುತ್ತಿರುವ ಎಸ್ಪಿಬಿ ಕಂಡೀಷನ್ ಸದ್ಯ ಕ್ರಿಟಿಕಲ್ ಆಗಿದೆ. ಇನ್ನು ಆಸ್ಪತ್ರೆಯಲ್ಲಿ ಚಿಕಿತ್ಸೆ ಪಡೆಯುತ್ತಿರುವ ಎಸ್ಪಿಬಿಗೆ ಸದ್ಯ ಪವರ್ಸ್ಟಾರ್ ಪುನೀತ್ ರಾಜ್ಕುಮಾರ್ ಶುಭ ಹಾರೈಸಿದ್ದಾರೆ. ಎಸ್ಪಿಬಿ ಬೇಗ ಗುಣಮುಖರಾಗಲೆಂದು ಅಪ್ಪು ಆಶಿಸಿದ್ದಾರೆ. ಇಂದು ಆ ದಿನಗಳು ಖ್ಯಾತಿಯ ಚೇತನ್ ನಟನೆಯ ಮಾರ್ಗ ಸಿನಿಮಾದ ಮುಹೂರ್ತದಲ್ಲಿ ಪುನೀತ್ ಭಾಗಿಯಾಗಿದ್ದರು. ಈ ಸಂದರ್ಭದಲ್ಲಿ ಬೆಟ್ಟದ ಹೂ ಸಿನಿಮಾದಲ್ಲಿ ಎಸ್ಪಿಬಿಯವರ ಜೊತೆ ಹಾಡು ಹಾಡಿರೋದನ್ನ ಪುನೀತ್ ನೆನಪಿಸಿಕೊಂಡ್ರು. ಅವರ ಹಾಡುಗಳನ್ನೇ ಕೇಳಿಕೊಂಡು ನಾನು ಬೆಳೆದದ್ದು ಅಂತಾ ತಿಳಿಸಿದ್ರು. ಆದಷ್ಟು ಬೇಗ ಎಸ್ಪಿಬಿ ಅವರು ಗುಣಮುಖರಾಗಲೆಂದು ಹಾರೈಸಿದ್ರು. ಇನ್ನು, ಎಸ್ಪಿಬಿಯವರಿಗೆ ಪುನೀತ್ ನಟನಾಗಿ ಅಭಿನಯಿಸಿರೋ ಚಿತ್ರಕ್ಕೆ ಹಾಡಬೇಕು ಅನ್ನೋ ಆಸೆ ಇತ್ತಂತೆ. ಅದರಂತೇ ಪುನೀತ್ರ ಪಿಆರ್ಕೆ ಬ್ಯಾನರ್ನಲ್ಲಿ ಮೂಡಿ ಬಂದ ಮಾಯಾಬಜಾರ್ ಸಿನಿಮಾದ ಹಾಡಿಗೆ ಎಸ್ಪಿಬಿ ಧ್ವನಿ ನೀಡಿದ್ದಾರೆ. ಈ ಹಾಡಿನಲ್ಲಿ ಸ್ವತಃ ಪುನೀತ್ ರೆಟ್ರೋ ಸ್ಟೈಲ್ನಲ್ಲಿ ಕಾಣಿಸಿಕೊಂಡಿದ್ದಾರೆ. Tags: bettada hoo kannada movie legend singer powerstar puneeth rajkumar prk productions sp balasubramaniam